হনুমানের কৃপায় কার ভাগ্য খুলবে? দেখে নিন আজকের রাশিফল

ওয়েব ডেস্ক: আজ মঙ্গলবার, ১২ মে ২০২৬। জ্যোতিষ (Astrology) গণনা অনুযায়ী, আজ চাঁদ কুম্ভ রাশি ছেড়ে মীন রাশিতে প্রবেশ করবে। বৈশাখ কৃষ্ণা দশমী তিথি থাকবে দুপুর ২টো ৫২ মিনিট পর্যন্ত। আজ বৈধৃতি যোগ ও বিষকুম্ভ যোগের প্রভাব রয়েছে। পাশাপাশি পূর্ব ভাদ্রপদ ও উত্তর ভাদ্রপদ নক্ষত্রের সংযোগও থাকছে (Horoscope Today)।

মঙ্গলবার বজরংবলীর আরাধনার দিন। আজ সূর্যোদয় ভোর ৪টে ৫৮ মিনিটে এবং সূর্যাস্ত সন্ধ্যা ৬টা ৮ মিনিটে। জ্যোতিষী চিরাগ দারুওয়ালার মতে, কিছু রাশির জন্য আজকের দিন শুভ হলেও কয়েকটি রাশিকে সতর্ক থাকতে হবে।

আরও পড়ুন: সোমবার সূর্যদেবের কৃপায় কার ভাগ্য খুলবে?

মেষ

মায়ের শরীর নিয়ে উদ্বেগ বাড়তে পারে। বিদেশযাত্রায় বাধা আসতে পারে। আইনি সমস্যার সমাধানের সম্ভাবনা রয়েছে। চিকিৎসাজনিত খরচ বাড়বে। বন্ধুর কাছ থেকে দুঃসংবাদ পেতে পারেন।

বৃষ

ব্যবসায় লাভের সম্ভাবনা প্রবল। সরকারি চাকরিজীবীদের পদোন্নতির যোগ রয়েছে। পৈতৃক সম্পত্তি সংক্রান্ত আলোচনা এগোতে পারে। ফাটকা বিনিয়োগ এড়িয়ে চলুন। শারীরিক কারণে ভ্রমণ বাতিল হতে পারে।

মিথুন

ভাইয়ের সঙ্গে মতবিরোধ বাড়তে পারে। অতিরিক্ত খরচের কারণে সঞ্চয়ে সমস্যা হবে। আইনজীবীদের জন্য দিনটি শুভ। নতুন চাকরির প্রস্তাব পেলেও ভেবে সিদ্ধান্ত নিন। পুরোনো ঋণ শোধ করতে পারবেন।

কর্কট

উচ্চশিক্ষায় বাধা আসতে পারে। গুরুজনের শরীর খারাপ হওয়ার আশঙ্কা। নতুন পেশায় সাফল্য পেতে পারেন। হৃদরোগ বা স্নায়ুর সমস্যায় সতর্ক থাকুন। ব্যবসায় উন্নতির যোগ রয়েছে।

সিংহ

পুরোনো মামলা মিটতে পারে। অফিসে ঊর্ধ্বতনদের প্রশংসা পাবেন। ব্যাঙ্ক ঋণ মঞ্জুর হতে পারে। অসুস্থতা এড়াতে চিকিৎসকের পরামর্শ নিন। নতুন চাকরির সুযোগ মিলতে পারে।

কন্যা

ব্যবসায় জটিলতা বাড়তে পারে। দাম্পত্যে অশান্তির আশঙ্কা রয়েছে। ভুল সিদ্ধান্ত নেওয়ার সম্ভাবনা আছে। অবিবাহিতদের বিয়েতে বাধা আসতে পারে। কোনও গুণী ব্যক্তির সাহায্য পাবেন।

তুলা

পারিবারিক সমস্যার সমাধান হবে। কর্মক্ষেত্রে শত্রুর ষড়যন্ত্রের মুখে পড়তে পারেন। জলবাহিত রোগে সতর্ক থাকুন। দূরভ্রমণের সম্ভাবনা রয়েছে। চিকিৎসায় খরচ বাড়বে।

বৃশ্চিক

কঠোর পরিশ্রমের ফল মিলবে। অবিবাহিতদের বিয়ের আলোচনা এগোতে পারে। সন্তানের কারণে উদ্বেগ বাড়বে। প্রেমের সম্পর্কে সমস্যা দেখা দিতে পারে। জীবনসঙ্গীর সাহায্যে বড় বিপদ কাটবে।

ধনু

সংসারের বড় দায়িত্ব কাঁধে আসতে পারে। পড়াশোনায় বাধা পেতে পারেন ছাত্রছাত্রীরা। মায়ের স্বাস্থ্য নিয়ে দুশ্চিন্তা থাকবে। ব্যবসায় লাভের সম্ভাবনা রয়েছে। কর্মক্ষেত্রে চাপ বাড়বে।

মকর

প্রতিযোগিতামূলক কাজে সাফল্যের সম্ভাবনা। ছোট ভাইয়ের কারণে ক্ষতি হতে পারে। অপ্রত্যাশিত অর্থলাভ হতে পারে। সরকারি চাকরির যোগ প্রবল। আইনি ঝামেলা এড়িয়ে চলুন।

কুম্ভ

জমানো টাকা খরচ হয়ে যেতে পারে। খাদ্যে বিষক্রিয়ার আশঙ্কা রয়েছে। রাজনৈতিক বিতর্ক থেকে দূরে থাকুন। শত্রুতা বাড়তে পারে। গুরুত্বপূর্ণ সিদ্ধান্তে ভুল হওয়ার সম্ভাবনা রয়েছে।

মীন

কর্মক্ষেত্রে ধৈর্য ও সাহসের পরীক্ষা হবে। সম্পত্তি নিয়ে মতবিরোধ বাড়তে পারে। নেতিবাচক চিন্তা মানসিক চাপ বাড়াবে। ভুল চিকিৎসায় সমস্যা হতে পারে। ভাই বা বন্ধুর সাহায্য পাবেন।